સમગ્ર ઘટના અંગે તંત્ર બેખબર હતું ત્યારે મીડિયા દ્વારા ઘટનાનો પર્દાફાશ કરાતા જિલ્લા પોલીસ વડા અંતરીપ સુદ ગોંડલ દોડી આવ્યા હતા અને તપાસના ચક્રો ગતિમાન કરતા તાલુકા પી.એસ.આઇ. મીઠાપરા તથા પોલીસ સ્ટાફ દ્વારા ભુણાવાના સ્મશાને દોડી જઇ બાળકોના દફનાવાયેલા મૃતદેહો બહાર કાઢી પ્રથમ સિવિલ હોસ્પિટલ અને ત્યારબાદ રાજકોટ ફોરેન્સિક લેબમાં પીએમ માટે મોકલી અપાયા હતા. જ્યાં પીએમ બાદ બંને માસૂમ બાળકોના મોતનું સત્ય બહાર આવશે.